**प्रेस विज्ञप्ति**

**अब करोड़ों छत्तीसगढ़ निवासी कर पाएंगे   
मंत्री बृजमोहन अग्रवाल से सीधा सम्पर्क**

रायपुर। छत्तीसगढ़ राज्य के करोड़ों निवासी विशेषतः ग्रामीण इलाकों के वे निवासी जो कृषि और पशुपालन आदि व्यवसाय से जुड़े हैं, अब अपनी समस्यायों से कृषि मंत्री बृजमोहन अग्रवाल को सीधे तौर पर अवगत करा सकेंगे। प्रधानमंत्री नरेन्द्र मोदी द्वारा 25 दिसंबर को पूर्व प्रधानमंत्री अटल बिहारी वाजपेई के जन्मदिन को सुशासन दिवस के तौर पर मनाने का निर्णय लिया गया था। सुशासन को और भी सुदृढ़ और पारदर्शी बनाने और मोदी जी के डिजिटल इंडिया अभियान को आगे बढ़ाने का काम करेगा बृजमोहन अग्रवाल एप्प जिसे इस दिन लोकार्पित किया जाएगा। इसे गूगल प्ले स्टोर से डाउनलोड किया जा सकता है।

इस एप्प से लोग मंत्री के विभिन्न विभागों जैसे कृषि, पशुपालन, मछली पालन, जल संसाधन, आयटक, धार्मिक न्यास एवं धर्मस्व आदि विभागों में अपनी शिकायतों को अपने फोन के ज़रिए दर्ज करवा सकेंगे। इतना ही नहीं, उन्हें अपनी शिकायतों का पंजीकरण क्रमांक दिया जाएगा जिससे वह फोन पर ही इनके स्टेटस का पता कर पाएंगे।

वहीं मंत्री बृजमोहन अग्रवाल के अपने विधानसभा क्षेत्र रायपुर दक्षिण के लाखों लोग अपनी किसी भी समस्या को उनके साथ सांझा कर सकेंगे जैसे कि बिजली, पानी, सड़क, स्कूल, शौचालय आदि से संबंधित समस्याएं।

इस एप्प का लोकार्पण करके बृजमोहन अग्रवाल की छत्तीसगढ़ की जनता के प्रति जवाबदेही और भी बढ़ जाएगी और उनके मंत्रालयों के कार्यों की पारदर्शिता भी बढ़ेगी। बकौल मंत्री जी, उनकी शत-प्रतिशत कोशिश होगी कि वह जनता की समस्यायों का समाधान विभागीय अधिकारियों और नगर निगम की मदद से कर सकें।

बृजमोहन अग्रवाल डिजिटल माध्यम से जनता के साथ सीधे तौर पर जुड़ने वाले देश के चुनिंदा नेताओं में से एक होंगे। वैसे जनता के बीच रहना उनके लिए कोई नई बात नहीं है क्योंकि वो 6 कार्यकालों से छत्तीसगढ़ विधानसभा के लोकप्रिय सदस्य रहे हैं।

रामबन्धु वत्स - 8825301124